Upin & Ipin: Keris Siamang Tunggal

Upin & Ipin: Keris Siamang Tunggal (Inggeris: Upin & Ipin: The Lone Gibbon Kris) adalah sebuah filem animasi fantasi pengembaraan berbahasa Melayu dari Malaysia pada tahun 2019. Filem ini mengisahkan pengembaraan kembar dan rakan-rakan mereka di kerajaan ajaib Inderaloka, di mana mereka perlu menyelamatkan kerajaan daripada raja jahat yang dipanggil Raja Bersiong. Ia merupakan filem ketiga berdasarkan siri TV animasi Upin & Ipin oleh Les' Copaque Production, selepas Geng: Pengembaraan Bermula (2009) dan Upin & Ipin: Jeng Jeng Jeng! (2016). Dengan bajet RM20 juta, ia merupakan animasi dan filem Malaysia yang paling mahal pernah dibuat.

Versi asal berbahasa Melayu telah dikeluarkan pada 21 Mac 2019 di Malaysia, Brunei dan Singapura. Filem ini telah mengaut sekitar RM26 juta di Malaysia, menjadikannya filem animasi tempatan dengan kutipan kedua tertinggi dalam Panggung Wayang Malaysia.

Filem itu memenangi Anugerah Filem Ciri Terbaik di Festival Filem Animasi Antarabangsa Montreal 2019.

Sinopsis
Semuanya bermula apabila Upin, Ipin dengan kawan-kawannya: Ehsan, Fizi, Mail, Jarjit, Mei Mei dan Susanti tersandung pada keris mistik di bilik stor Tok Dalang. Keris ini tiba-tiba membuka portal dan membawa mereka terus ke kerajaan Inderaloka. Ketika mencari jalan pulang ke Kampung Durian Runtuh, mereka berjumpa dengan watak-watak dari cerita dongeng Melayu dan Malaysia seperti Mat Jenin dan Belalang. Mereka sekarang perlu bekerjasama memulihkan kerajaan ini kembali ke keadaan sediakala dan melawan dengan Raja Bersiong yang ingin mengambil alih Inderaloka.

Pelakon suara
 Asyiela Putri sebagai Upin & Ipin
 Tang Ying Sowk sebagai Mei Mei
 Andhika Astari sebagai Susanti
 Fareez Daniel sebagai Ehsan
 Rufaidah sebagai Fizi
 Hafiz Hassan sebagai Pengawal Ang/Jarjit
 Musyrif Azzat sebagai Mail
 Ahmad Mawardi sebagai Raja Bersiong
 Mohd Amir Asyraf sebagai Mat Jenin
 Fakhrul Razi Ibrahim sebagai Nakhoda Ragan
 Ernie Zakri sebagai Bawang Merah/Bawang Putih
 Irfan Fahim Mohd Irman sebagai Belalang
 Muhammad Shamer Nazli sebagai Pengawal Re
 Adam Amiruddin sebagai Pengawal Ri
 Usayd Uqashah Kamsani sebagai Mat Jenin Kecil
 Nik Ahmad Rasyidi Nik Othman sebagai Raja Inderaloka

Penerbitan
Filem ini dihasilkan oleh Les' Copaque Production dalam tempoh selama 5 tahun. Dengan kos produksi sebanyak RM 20 juta, ia merupakan filem Malaysia paling mahal dibuat. Alih suara ke Bahasa Inggeris telah dijalankan untuk versi tayangan antarabangsa. Pada Babak Akhir Cerita Upin Ipin Keris Siamang Tunggal Pernampakan Yang Kerajaan Limau Meminta Bantuan ke indraloka. Puteri Manis, Kasturi, Purut, Bali Dan Nipis, Sedang Berlawan Dengan Gergasi.
Runut bunyi

Keluaran dan sambutan
Filem ini dikelaskan sebagai U di Malaysia kerana tiada keganasan atau perkataan kesat. Ia juga disenaraikan untuk ke Oscars bagi kategori Filem Animasi Terbaik pada tahun 2020 nanti."Upin Ipin Keris Siamang Tunggal Ke Oscar 2020". Berita Harian. Dicapai 31 Oktober, 2019Tetapi Pada 2020 Ceria Upin Ipin Ini Tidak Disenaraikan Lagi Di Oscars.

Masa depan
Dicadangkan sekuel
Buat masa ini, Les' Copaque dilaporkan akan bersedia dengan beberapa projek syarikat. Menurut Hj. Burhanuddin, beliau bercadang untuk memasukkan Inderaloka sebagai salah satu tema untuk taman tema Upin & Ipin yang akan dibina. 

Puteri Limau

Bagi filem, beberapa projek filem terbaru terbitan syarikat telah mula diusahakan. Antaranya seperti menyambung semula siri Puteri dengan ia akan diangkat dalam bentuk layar perak.

Dongeng Sang Kancil

Selain itu, pihak Les' Copaque juga sedang mengusahakan filem terbaru bertajuk Dongeng Sang Kancil yang akan diarahkan semula oleh Ahmad Razuri dan Syed Nurfaiz. Les' Copaque juga dilaporkan akan mengusahakan projek filem terbaru Upin & Ipin yang akan diusahakan bersama dengan sebuah syarikat dari Jepun. Berdasarkan oleh Pada Zaman Dahulu. Teaser 2 dimuat naik di laman sosial Les Copaque pada 12 Ogos 2022.

Rujukan


Pautan luar
 Upin & Ipin: Keris Siamang Tunggal di Cinema.com.my
 Laman sesawang rasmi


Kategori:Filem animasi Malaysia
Kategori:Filem animasi 2019
Kategori:Filem bahasa Melayu
Kategori:Filem Upin & Ipin
Kategori:Filem terbitan Les' Copaque Production